Mès aqueth maitin, quan Bolgarinov, tanplan de bon voler, l'auie hèt a demorar-se dues ores ena sala d'espèra deth sòn burèu amassa damb d'auti visitaires, Oblonsky se sentec desconcertat e shordat, autant peth hèt de qué ada eth, eth prince Oblonsky, descendent de Riurick, l'auesse tocat demorar-se dues ores ena sala d'espèra d'un judiu, coma per non auer seguit per prumèr viatge ena sua vida er exemple des sòns pair-sénhers de servir ath Govèrn, en tot entrar ena ua naua esfèra d'activitat.